open-index/open-wikipedia-markdown huggingface dataset:
Παναγιώτης Σπίγγος

Ο **Παναγιώτης Α. Σπίγγος**, (Άνω Κορακιάνα, 1883 - Κέρκυρα, 1966), ήταν Έλληνας φωτογράφος και εκδότης καρτ ποστάλ.

## Βιογραφικά στοιχεία
Ο Παναγιώτης Σπίγγος, γιος του Αναστασίου, γεννήθηκε στην Άνω Κορακιάνα της Κέρκυρας το 1883. Στην πατρίδα του, την Κέρκυρα, όπου χρησιμοποιούνται ευρέως τα προσωνύμια, ήταν γνωστός με το όνομα **Κασέλας**. Ασχολήθηκε με τη φωτογραφία και παράλληλα, την περίοδο του Μεσοπολέμου, δημιούργησε περιορισμένο αριθμό φωτοκαρτών, οι οποίες είναι μια κατηγορία επιστολικών δελταρίων που παράγονται μεν με τη φωτογραφική μέθοδο, αλλά τυπώνονται σε χαρτονάκι τύπου καρτ ποστάλ. Πέθανε στην Κέρκυρα το 1966, σε ηλικία 83 ετών.

## Φωτοκάρτες του
Την δεκαετία του 1920 δραστηριοποιείται στη δημιουργία φωτοκαρτών, στην περιοχή του βορείου Ιονίου.
Δημιουργίες του συγκαταλέγονται στο φωτογραφικό αρχείο του Ελληνικού Ιστορικού Αρχείου (ΕΛΙΑ/ΜΙΕΤ) και σε άλλες συλλογές.
Στο ΕΛΙΑ/ΜΙΕΤ έχουν καταγραφεί φωτογραφίες από την Παλαιοκαστρίτσα Κέρκυρας και την Ιθάκη, ενώ σε άλλες ιδιωτικές συλλογές συγκαταλέγονται φωτογραφίες από την Κέρκυρα, την Ηγουμενίτσα, τη Σαγιάδα, τους Φιλιάτες, την Πάργα και την Πρέβεζα.

## Παραπομπές


## Εξωτερικοί σύνδεσμοι
* «Παναγιώτης Σπίγγος», Η συλλογή φωτοκαρτών (θεσπρωτικού ενδιαφέροντος) του Κερκυραίου φωτογράφου Παναγιώτη Σπίγγου.
* Παναγιώτης Σπίγγος,  από τις ψηφιοποιημένες συλλογές του ΕΛΙΑ.

Κατηγορία:Έλληνες φωτογράφοι
Κατηγορία:Εκδότες καρτ ποστάλ
Αμαλία του Νάσσαου-Ντιτς

Η **Αμαλία** (ολλανδ. *Amalia van Nassau-Dietz*,  23 Oκτωβρίου 1710 - 18 Σεπτεμβρίου 1777) από τον Οίκο του Νάσσαου-Ντητς ήταν κόρη του Πρίγκιπα της Οράγγης, κυβερνήτη των επαρχιών Φρίσλαντ, Χρόνινγκεν και με τον γάμο της έγινε σύζυγος του Διαδόχου της Βάδης-Ντούρλαχ.

## Βιογραφία
Η *Άννα Καρλόττα Αμαλία* ήταν το πρώτο παιδί και η μόνη κόρη του Ιωάννη Γουλιέλμου Φρίζο της Οράγγης, κυβερνήτη των επαρχιών Φρήσλαντ και Χρόνινγκεν, και της Mαρίας Λουίζας, κόρης του Καρόλου της Έσσης-Κάσσελ. Μεγάλωσε στο Φρήσλαντ και μιλούσε τη δυτική φρισιανή διάλεκτο.

Μετά τον γάμο της με τον Φρειδερίκο της Βάδης-Ντούρλαχ το 1727 μετακόμισε στο Ντούρλαχ. Κατά τη διάρκεια της εγκυμοσύνης της, η Αμαλία τυράννησε τους υπηρέτες της και λόγω των πολλών ταραχών της πριγκίπισσας κυκλοφόρησαν φήμες στην Αυλή του Ντούρλαχ ότι ήταν ψυχικά άρρωστη. Ο Φρειδερίκος απεβίωσε στις 26 Μαρτίου 1732, λίγο μετά τη γέννηση του δεύτερου παιδιού τους. Ως περαιτέρω απόδειξη της υποτιθέμενης ψυχικής της ασθένειας, κατηγορήθηκε ότι δεν δάκρυσε βλέποντας το πτώμα του συζύγου της.

Ο πεθερός της Kάρολος Γ΄ Γουλιέλμος της Βάδης-Ντούρλαχ δεν ήθελε η Αμαλία να επηρεάσει τον γιο της και νέο διάδοχο, Kάρολο Φρειδερίκο. Αν και η μητέρα και ο γιος συνέχισαν να ζουν στο Κάστρο του Κάρλσμπουργκ στο Ντούρλαχ, η Aμαλία έζησε το υπόλοιπο της ζωής της σε ένα ξεχωριστό διαμέρισμα στο κάστρο, προστατευμένο από τον έξω κόσμο. Η εκπαίδευση των δύο γιων της Καρόλου Φρειδερίκου και Γουλιέλμου Λουδοβίκου αναλήφθηκε από την πεθερά της, Μαγδαληνή Βιλελμίνη της Βυρτεμβέργης.

## Οικογένεια
Το 1727 παντρεύτηκε τον Φρειδερίκο της Βάδης-Ντούρλαχ και είχαν τέκνα:
* Κάρολος Φρειδερίκος (1728–1811), Μεγάλος Δούκας της Βάδης.
* Γουλιέλμος Λουδοβίκος (1732–1788), Πρίγκιπας της Βάδης.

## Πρόγονοι

## Αναφορές


Κατηγορία:Οίκος του Τσέρινγκεν
Κατηγορία:Οίκος της Οράγγης-Νάσσαου
De Nieuwe Meent

Το **de Nieuwe Meen** (*συντομογραφή*: **dNM**) είναι ένας οικιστικός συνεταιρισμός, μη κερδοσκοπικού χαρακτήρα, στο Άμστερνταμ. Σκοπός του είναι η κοινή στέγαση συνδυάζοντας το χαμηλό κόστος ενοικίου, την κοινή διαβίωση, την οικολογική συνείδηση, την διαφορετικότητα των κατοίκων και τον δημοκρατικό τρόπο λήψεων αποφάσεων. Το έργο ξεκίνησε το 2018 από μία ομάδα ακτιβιστών, αρχιτεκτόνων, μελετητών και δημοσιογράφων, οι οποίοι αποφάσισαν να συμμετέχουν σε ένα δημόσιο διαγωνισμό του Δήμου Άμστερνταμ.  Σκοπός του διαγωνισμού ήταν η εύρεση καινοτόμων ιδεών στην παροχή στέγασης, αξιοποιώντας παράλληλα συνεργατικές μορφές στην παροχή στέγασης.

## Χαρακτηριστικά
Το **de Nieuwe Meent** αποτελείται από έναν συνδυασμό 15 ανεξάρτητων κοινωνικών κατοικιών, 45 τ.μ. η κάθε μία και 25 οικιστικές μονάδες από διαμερίσματα, στην περιοχή του Βατεργκράαφσμερ, στο Ανατολικό Άμστερνταμ.  Στο κτίριο υπάρχουν κοινόχρηστες εγκαταστάσεις όπως αυλή, βεράντες, τουαλέτες, κουζίνα, βιβλιοθήκη, εργαστήριο.

Είναι κατασκευασμένο με οικολογική συνείδηση, αφού χρησιμοποιούνται υλικά φιλικά προς το περιβάλλον, ενώ η ενέργεια προέρχεται από ανανεώσιμες πηγές, όπως ηλιακή ενέργεια και γεωθερμική θέρμανση.  Ενώ όλοι οι χώροι είναι έτσι διαμορφωμένοι ώστε να είναι προσβάσιμοι από ΑΜΕΑ. Μέλη του συνεταιρισμού είναι οι ενοικιαστές οι οποίοι λαμβάνουν όλες τις αποφάσεις, βάσει και των τοπικών συναντήσεων που γίνονται από τα μέλη και με συμμετέχοντες εντός και εκτός του κτιρίου, πχ με γείτονες. Το Διοικητικό Συμβούλιο διορίζεται βάσει της ολλανδικής νομοθεσίας, ωστόσο οι αυτοοργανωμένες επιτροπές και ομάδες εργασίας έχουν δυνατότητα να λάβουν δικές τους αποφάσεις.

Οι ένοικοι κατέχουν συμβόλαιο για τη μίσθωση των κατοικιών με τον συνεταιρισμό και καταβάλλουν χαμηλό ενοίκιο σε σχέση με την αγορά, το οποίο χρησιμοποιείται για τη διαχείριση και τη συντήρηση των κατοικιών. Το μεγαλύτερο μέρος για την κατασκευή του έργου (70%) έχει χρηματοδοτηθεί από συνεταιριστική τράπεζα, ενώ ένα 18% είναι από δάνεια και επιδοτήσεις του Δήμου του Άμστερνταμ, της επαρχία Βόρειας Ολλανδίας και της κυβέρνησης, ενώ συνεισφέρουν με 3% και τα μέλη του συνεταιρισμού. Το υπόλοιπο 9% του συνολικού προϋπολογισμού αφορά χρηματοδοτήσεις-δωρεές, ενώ τα πλεονάσματα χρησιμοποιούνται από τον συνεταιρισμό για τη βελτίωση των κατοικιών και για επενδύσεις σε νέα έργα, πάντα βάσει των αρχών της συλλογικής ιδιοκτησίας και της αλληλεγγύης.

## Πηγές

Κατηγορία:Κοινωνική αλληλέγγυα οικονομία
Κατηγορία:Οικιστικά κοινά
Κατηγορία:Οικιστικοί συνεταιρισμοί
Κατηγορία:Αστικά κοινά
Κατηγορία:Άμστερνταμ
Εντουάρ Μεντί

Ο **Εντουάρ Μεντί** (1 Μαρτίου 1992) είναι Σενεγαλέζος επαγγελματίας ποδοσφαιριστής ο οποίος αγωνίζεται ως τερματοφύλακας για λογαριασμό της Αλ Αχλί και της εθνικής ομάδας της Σενεγάλης.

Ο Μεντί ξεκίνησε την καριέρα του στη Γαλλία και τη Σεμπούρ, αλλά σχεδόν εγκατέλειψε το παιχνίδι αφότου έμεινα ένα χρόνο χωρίς ομάδα πριν του δοθεί η ευκαιρία να αγωνιστεί από την Μαρσέιγ Β τη σεζόν 2015–16. Την επόμενη σεζόν αποκτήθηκε από την Ρενς με την οποία ανέβηκε στη Λιγκ 1 το 2018. Τον Αύγουστο του 2019 αποκτήθηκε από την Ρενς για ποσό που εκτιμήθηκε κοντά στα 4 εκατομμύρια ευρώ. Την επόμενη σεζόν αποκτήθηκε από την Τσέλσι για 22 εκατομμύρια ευρώ. Με την Τσέλσι κατέκτησε το Τσάμπιονς Λιγκ τη σεζόν 2020–21, διατηρώντας ανέπαφη την εστία του σε εννέα αγώνες, ισοφαρίζοντας το ρεκόρ του Σαντιάγο Κανιθάρες και του Κέιλορ Νάβας. Το 2022 βραβεύτηκε από την FIFA ως ο καλύτερος τερματοφύλακας στον κόσμο.

Ο Μεντί ήταν επιλέξιμος να αγωνιστεί για τη Γουινέα-Μπισσάου, τη Σενεγάλη και τη Γαλλία. Επέλεξε να αγωνιστεί αρχικά για τη Γουινέα-Μπισσάου προς τιμήν του πατέρα του, αλλά αργότερα επέλεξε τη Σενεγάλη, με την οποία πραγματοποίησε το ντεμπούτο του το 2018. Ήταν η πρώτη επιλογή τερματοφύλακα για την ομάδα στο Κύπελλο Εθνών Αφρικής του 2019. Κατέκτησε το Κύπελλο Εθνών Αφρικής του 2021 και του 2025. 

## Παραπομπές


Κατηγορία:Σενεγαλέζοι ποδοσφαιριστές
Κατηγορία:Ποδοσφαιριστές από τη Γουινέα-Μπισάου
Κατηγορία:Γάλλοι ποδοσφαιριστές
Κατηγορία:Τερματοφύλακες ποδοσφαιριστές
Κατηγορία:Ποδοσφαιριστές Εθνικής Σενεγάλης
Κατηγορία:Ποδοσφαιριστές Σταντ ντε Ρενς
Κατηγορία:Ποδοσφαιριστές Σταντ Ρενναί
Κατηγορία:Ποδοσφαιριστές Τσέλσι ΦΚ
Κατηγορία:Ποδοσφαιριστές Κυπέλλου Εθνών Αφρικής 2019
Κατηγορία:Ποδοσφαιριστές Κυπέλλου Εθνών Αφρικής 2021
Κατηγορία:Ποδοσφαιριστές Παγκοσμίου Κυπέλλου 2022
Κατηγορία:Ποδοσφαιριστές Κυπέλλου Εθνών Αφρικής 2023
Γουλιέλμος Νάσσαου του Ζύλεσταϊν, 2ος κόμης του Ρόχφορντ

Ο **Γουλιέλμος**, ολλανδ.: William Nassau van Zuylestein, αγγλ.: 2nd earl of Rochford (1682 - 27 Ιουλίου 1710) από τον Οίκο του Νάσσαου, με τον τίτλο *υποκόμης του Τάνμπορτζ*, αγγλ.: viscount Tunbridge από το 1695 έως το 1709, ήταν αξιωματικός του Βρετανικού Στρατού και πολιτικός των Ουίγων, μέλος στην Ιρλανδική Βουλή των Κοινοτήτων από το 1705 και στη Βρετανική Βουλή των Κοινοτήτων από το 1708 έως το 1709. Όταν εισήλθε στους ευγενείς, έγινε μέλος στη Βουλή των Λόρδων. Σκοτώθηκε σε μάχη.

## Βιογραφία
Ο Γουλιέλμος Νάσσαου του Ζύλεσταϊν βαπτίστηκε στις 9 Ιουλίου 1682, ως ο μεγαλύτερος γιος του Γουλιέλμου-Ερρίκου του Ζύλεσταϊν 1ου κόμη του Ρόχφορντ και της Τζέιν Ροθ, κόρης του σερ Χένρυ Ροθ των Ντούραντς, Ένφηλντ, Μίντλεσεξ. 

Ο Tάνμπριτζ ήταν βοηθός του Ιωάννη Τσώρτσιλ 1ου δούκα του Mάρλομπορω στη Φλάνδρα το 1704, και ανέλαβε υπολοχαγός στο 32ο Σύνταγμα Πεζικού τον Ιανουάριο του 1706. Στις 12 Απριλίου ανέλαβε συνταγματάρχης του νέου Συντάγματος Πεζικού, μέρους του Ιρλανδικού στρατού και την 1η Φεβρουαρίου 1707 διορίστηκε συνταγματάρχης του 3ου Συντάγματος Δραγόνων (διαδεχόμενος τον λόρδο Κατς), το οποίο ξεκίνησε για την Ισπανία το 1708. 

Ο Tάνμπριτζ επέστρεψε στο κόμμα των Ουίγων ως ιρλανδός βουλευτής της πόλης Kίλκενυ το 1705. Επέστρεψε ως βουλευτής του Στένινγκ στις γενικές εκλογές του 1708στη Βρετανία.  Τον Ιανουάριο του 1709 διαδέχθηκε τον πατέρα του ως κόμης του Ρόχγορντ και άφησε τη θέση του στη Βουλή των Κοινοτήτων για να εισέλθει στη Βουλή των Λόρδων. Ανέλαβε στρατηγός Ταξιαρχίας τον Ιανουάριο του 1710. 

Ο Ρόχφορντ σκοτώθηκε στις 27 Ιουλίου 1710 στη Μάχη του Άλμεναρ, ενώ ηγείτο τού Συντάγματος του, σε ηλικία 28 ετών. Τον διαδέχθηκε ο αδελφός του Φρειδερίκος Νάσσαου του Ζύλεσταϊν, ως 3ος κόμης του Ρόχφορντ.

## Πρόγονοι

## Βιβλιογραφικές αναφορές
* *[[Λεξικό Εθνικής Βιογραφίας]]*, σε άρθρο για τον πατέρα του. 

## Παραπομπές


Κατηγορία:Οίκος του Νάσσαου
Μαρία του Νάσσαου-Ντίλενμπουργκ

Η **Μαρία** (ολλανδ. *Maria van Nassau-Dillenburg*, 1568 - 1625) από τον Οίκο του Νάσσαου-Ντίλενμπουργκ ήταν κόρη του κόμη του Νάσσαου-Ντίλενμπουργκ και με τον γάμο της έγινε κόμισσα του Νάσσαου-Βήσμπαντεν-Ίντσταϊν.

## Βιογραφία
Ήταν η τρίτη κόρη του Ιωάννη ΣΤ΄ του ''Πρεσβύτερου'', κόμη του Νάσσαου-Ντίλενμπουργκ, και της πρώτης συζύγου του Ελισάβετ, κόρης του Γεωργίου Γ΄ του Λόιχτενμπεργκ.

## Οικογένεια
Παντρεύτηκε το 1588 τον Ιωάννη Λουδοβίκο Α΄ του Νάσσαου-Βήσμπαντεν-Ίτσταϊν και είχε τέκνα;
* Μαργαρίτα 1589-1660, παντρεύτηκε τον Αδόλφο του Μπέντχαϊμ.
* Άννα Αικατερίνη 1590-1622, παντρεύτηκε τον Σίμωνα Ζ΄ τον *Ευσεβή*, Κόμη του Λίππε.
* Ιουλιανή 1593-1605.
* Ιωάννης Φίλιππος 1595-1599.
* Ιωάννης Λουδοβίκος Β΄ 1596-1605, κόμης του Νάσσαου-Βίζμπαντεν-Ίντσταϊν.

## Πρόγονοι

## Πηγές
* Marek, Miroslav. "Complete Genealogy of the House of Nassau". Genealogy.EU.

Κατηγορία:Οίκος του Νάσσαου
Δημοτική Ενότητα Πύλης Τρικάλων

[μικρογραφία|300x300εσ|Χάρτης των Δημοτικών Ενοτήτων (πρώην Δήμων και Κοινοτήτων) του [Δήμος Πύλης|Δήμου Πύλης.                                                         -------------------------------------------------------------------------]]
Η **Δημοτική Ενότητα Πύλης** από το 1999 μέχρι το 2010, ήταν ο Δήμος Πύλης που συστάθηκε το 1997 με το Σχέδιο «Καποδίστριας», με έδρα την Πύλη. Από το 2010 με το Πρόγραμμα «Καλλικράτης», αποτελεί τη Δημοτική Ενότητα Πύλης του διευρυμένου Δήμου Πύλης. 

## Διοικητική διαίρεση

## Παραπομπές


Κατηγορία:Δημοτικές Ενότητες της Ελλάδας
Κατηγορία:Δήμος Πύλης
Ζαγκουέμπιε Βάουμπζιχ

Η **Ζαγκουέμπιε Βάουμπζιχ** (πολωνικά: *Zagłębie Wałbrzych*) είναι πολωνικός πολυαθλητικός σύλλογος, που βρίσκεται στη νοτιοδυτική πόλη Βάουμπζιχ. Ο σύλλογος, που βρίσκεται στη συνοικία *Bialy Kamien* (*Μπιάουι Κάμιεν*) του Βάουμπζιχ, είναι πιο διάσημος για την ποδοσφαιρική ομάδα του.

## Ιστορία
Ο σύλλογος ιδρύθηκε το 1945, όταν η πρώην γερμανική πόλη *Waldenburg* (Βάλντενμπουργκ) έγινε μέρος της Πολωνίας. Οι ιδρυτές του ήταν Πολωνοί μετανάστες από τη Γαλλία και το Βέλγιο, οι οποίοι ονόμασαν τον σύλλογο *Thorez* (Τορέζ), από τον Μωρίς Τορέζ, έναν Γάλλο κομμουνιστή ηγέτη. Το όνομα δεν άρεσε στους περισσότερους οπαδούς και άλλαξε το 1968 σε Ζαγκουέμπιε, που σημαίνει *λεκάνη άνθρακα* στα πολωνικά, καθώς το Βάουμπζιχ ήταν ένα σημαντικό κέντρο μεταλλευτικής.

Το 1968, η Ζαγκουέμπιε Βάουμπζιχ κέρδισε την άνοδο στην Εκστρακλάσα και στη σεζόν 1970-1971 τερμάτισε στην 3η θέση, πίσω από τις Γκούρνικ Ζάμπζε και Λέγκια Βαρσοβίας. Η Ζαγκουέμπιε συμμετείχε στους αγώνες του Κυπέλλου UEFA, όπου προκρίθηκε στον δεύτερο γύρο. Στον πρώτο γύρο, νίκησε την τσεχοσλοβακική ομάδα ΦΚ Τέπλιτσε (1-0, 3-2) και στον δεύτερο γύρο αποκλείστηκε από τη ρουμανική ομάδα ΦΚ ΟΤΑ Αράντ (1-1, 1-2). Ο πιο διάσημος παίκτης της ομάδας ήταν ο τερματοφύλακας Μάριαν Σέγια, ο οποίος συμμετείχε στους Θερινούς Ολυμπιακούς Αγώνες του 1972.

Μετά τη σεζόν του 1974, η Ζαγκουέμπιε υποβιβάστηκε από την Εκστρακλάσα και δεν επέστρεψε ποτέ. Μια δύσκολη οικονομική κατάσταση των αθλητικών συλλόγων στο Βάουμπζιχ σήμαινε ότι στις αρχές της δεκαετίας του 1990 ο σύλλογος συγχωνεύτηκε με τη «μισητή» αντίπαλο της, Γκούρνικ Βάουμπζιχ, μια απόφαση σοκ για τους οπαδούς και των δύο ομάδων μετά από 40 χρόνια αντιπαλότητας. Η νέα συγχωνευθείσα ομάδα έγινε τότε «KP Wałbrzych» (ΚΠ Βάζουμπζιχ) και στη συνέχεια «KP Górnik/Zagłębie Wałbrzych» (ΚΠ Γκούρνικ/Ζαγκουέμπιε Βάουμπζιχ). Οι αγώνες διεξάγονταν στο γήπεδο της Ζαγκουέμπιε, αλλά τελικά το τμήμα Ζαγκουέμπιε αποσύρθηκε από το όνομα και ο σύλλογος *[[de facto]]* έπαψε να υπάρχει.

Στις 6 Απριλίου 2006 δημιουργήθηκε η «Stowarzyszenie GKS Zagłębie Wałbrzych» (Στοβαζισένιε ΓΚΣ Ζαγκουέμπιε Βάουμπζιχ), ενεργοποιώντας εκ νέου το τμήμα ποδοσφαίρου του συλλόγου. Από το 2008, η ομάδα συμμετέχει στους περιφερειακούς αγώνες της Κάτω Σιλεσίας.

## Διακρίσεις

* 3η θέση στη Εκστρακλάσα: 1970-1971
* 2x προημιτελικοί Κυπέλλου Πολωνίας: 1962-63, 1992-93
* 1/16 του Κυπέλλου UEFA: 1971/72

## Ευρωπαϊκό ρεκόρ

## Διακεκριμένοι παίκτες
Οι Μάριαν Σέγια, Γιόαχιμ Σταχούουα και Στανίσουαφ Πάζντζιορ έχουν αγωνιστεί στην Εθνικής Πολωνίας ανδρών.

## Παραπομπές


## Εξωτερικοί σύνδεσμοι
* 

Κατηγορία:Αθλητικοί σύλλογοι Πολωνίας
Κατηγορία:Ιδρύσεις αθλητικών συλλόγων το 1945
Κατηγορία:Ποδοσφαιρικές ομάδες Πολωνίας
Κατηγορία:Ιδρύσεις ποδοσφαιρικών ομάδων το 1945
Ούσμπα

μικρογραφία|Η διπλή κορυφή του όρους Ούσμπα
Το **Ούσμπα** () είναι μία από τις πιο αξιοσημείωτες κορυφές του Καυκάσου. Βρίσκεται στην περιοχή Σβανέτι στην βορειοδυτική Γεωργία, ακριβώς νότια των συνόρων με την δημοκρατία της Καμπαρντινο-Βαλκαρίας στη Ρωσία. Αν και δεν ανήκει στις 10 μεγαλύτερες κορυφές της οροσειράς, το Ούσμπα είναι γνωστό και ως "Μάττερχορν του Καυκάσου " για το γραφικό του σχήμα, που θυμίζει διπλή κορυφή σε σχήμα στύλου. Λόγω του απότομου σχήματος και του ασταθούς καιρού πολλοί ορειβάτες θεωρούν το Ούσμπα το δυσκολότερο βουνό στο Καύκασο.

## Γεωγραφία
Η νότια κορυφή του Ούσμπα είναι λίγο υψηλότερη από τη βόρεια κορυφή με 4.690 μέτρα. Η πρώτη ανάβαση στην βόρεια κορυφή έγινε από τους Τζον Γκάρφορντ Κόκλιν και Ούλριχ Άλμερ το 1888. Το 1903 έγινε η πρώτη ανάβαση στην νότια κορυφή από μια γερμανοελβετοαυστριακή αποστολή με επικεφαλής τον Μπ. Ρίκμερ-Ρίκμερς.

Η βόρεια κορυφή του Ούσμπα είναι πιο προσβάσιμη από τη νότια κορυφή: η τυπική διαδρομή, η βορειοανατολική κορυφογραμμή, ανεβαίνει από τη ρωσική πλευρά της περιοχής σε ένα υψηλό οροπέδιο και από εκεί μέχρι τη κορυφή. Ως εκ τούτου, μια ανάβαση στη κορυφή μέσω αυτής της διαδρομής περιλαμβάνει τεχνικά τη διέλευση των συνόρων. Η διαδρομή βαθμολογείται ως AD+ στο γαλλικό σύστημα ή 4a στο ρωσικό σύστημα. Οι διαδρομές στη νότια κορυφή από τη γεωργιανή πλευρά περιλαμβάνουν δύο διαδρομές με βαθμό δυσκολίας ED στο γαλλικό σύστημα.

## Σοβιετική εποχή
Πριν από την ανακάλυψη της Κορυφής 4810 (ύψους 4.810 μέτρων) στο Καράβσιν, η Ούσμπα, μαζί με το Τσατίν-Τάου και την Κορυφή της Ελεύθερης Κορέας στη Κιργιζία, θεωρήθηκαν μερικές από τις πιο δύσκολες και εξέχουσες κορυφές για ανάβαση στην πρώην Σοβιετική Ένωση.

## Πρόσφατη ιστορία
Τον Αύγουστο του 2012, οι καταιγίδες έκαναν την ανάβαση στην Ούσμπα δύσκολη. Ένας ορειβάτης πέθανε και ένας άλλος, ο Αρμένιος Αντρανίκ Μιριμπιάν, κόλλησε κοντά στην κορυφή για τέσσερις ημέρες αφού παγιδεύτηκε σε μια προεξοχή από έντονη χιονόπτωση. Λόγω των ισχυρών ανέμων, οι διασώστες δεν ήταν σε θέση να τον προσεγγίζουν από ελικόπτερο και ο Αντρανίκ πήρε την απόφαση να κατέβει από το βουνό, παρά το γεγονός ότι δεν είχε τσεκούρι πάγου αφού έσπασε κατά την εκκαθάριση του χιονιού.

Οι Ρώσοι τουρίστες Βικτόρια Μπουσούγιεβα, 30 ετών, και Αντρέι Σιντόροφ, 36 ετών, εξαφανίστηκαν στην Ούσμπα τον Σεπτέμβριο του 2013.

## Αναφορές στο πολιτισμό
Στη γεωργιανή μυθολογία, η Ούσμπα θεωρείται σπίτι της θεάς του κυνηγιού Ντάλι.

Το ρωσικό συγκρότημα φολκ-ροκ Μέλνιτσα έχει ένα τραγούδι που λέγεται Ούσμπα στο τέταρτο άλμπουμ τους. Είναι αφιερωμένο στον Γεωργιανό ορειβάτη, φίλο ενός από τους τραγουδιστές, ο οποίος πέθανε σε αυτό το βουνό.

## Βιβλιογραφία

* Irving, R. L. G., *Ten Great Mountains* (London, J. M. Dent & Sons, 1940)

## Παραπομπές
 

Κατηγορία:Οροσειρά του Καυκάσου
Κατηγορία:Γεωγραφία της Γεωργίας
Δήμος Πύλης (1999 - 2010)

[μικρογραφία|300x300εσ|Χάρτης των «Καποδιστριακών» Δήμων και Κοινοτήτων (1999 - 2010), των μετέπειτα Δημοτικών Ενοτήτων του «Καλλικρατικού» [Δήμος Πύλης|Δήμου Πύλης.                                                         -------------------------------------------------------------------------]]
Ο **Δήμος Πύλης (1999 - 2010)** ήταν Δήμος που συστάθηκε το 1997 με το Σχέδιο «Καποδίστριας», με έδρα την Πύλη. Από το 2010 με το Πρόγραμμα «Καλλικράτης», αποτελεί τη Δημοτική Ενότητα Πύλης του διευρυμένου Δήμου Πύλης.

## Διοικητική διαίρεση

## Διατελέσαντες Δήμαρχοι

## Παραπομπές
Τάμι Έιμπραχαμ

Ο **Κέβιν Ογκενετέγκα Ταμαραέμπι Μπακούμο-Έιμπραχαμ** (*Kevin Oghenetega Tamaraebi Bakumo-Abraham*, γεννημένος στις 2 Οκτωβρίου 1997), γνωστός ως **Τάμι Έιμπραχαμ** (*Tammy Abraham*), είναι Άγγλος επαγγελματίας ποδοσφαιριστής που παίζει ως επιθετικός για την τούρκικη Μπεσίκτας ως δανεικός από τη Ρόμα και την εθνική ομάδα της Αγγλίας.

## Καριέρα

### Σε συλλόγους
Απόφοιτος της ακαδημίας της Τσέλσι, ο Έιμπραχαμ πραγματοποίησε την πρώτη εμφάνιση για τον σύλλογο το 2016 προτού περάσει μια σεζόν δανεικός στην Μπρίστολ Σίτι. Εκεί, πραγματοποίησε πολύ καλές εμφανίσεις, και κέρδισε το βραβείο Παίκτη της Σεζόν του συλλόγου, Νεαρό Παίκτη της Σεζόν και το βραβείο κορυφαίου σκόρερ, και έγινε ο πρώτος παίκτης που το έπραξε σε μία σεζόν. Ακολούθησε μια ακόμη περίοδος δανεισμού στη Σουόνσι Σίτι, αλλά η σεζόν τελείωσε με τον σύλλογο να υποβιβάζεται από την Πρέμιερ Λιγκ. Έπειτα εντάχθηκε στην Άστον Βίλα το 2018 και έγινε ο πρώτος παίκτης από το 1977 που σημείωσε 25 γκολ σε μία μόνο καμπάνια για τον σύλλογο και ήταν μέλος της ομάδας της χρονιάς της Τσάμπιονσιπ. Τον Αύγουστο του 2021, αποκτήθηκε από τη Ρόμα για 34 εκατομμύρια λίρες. Τον Αυγούστου του 2024, εντάχθηκε στην Μίλαν ως δανεικός εώς το τέλος της σεζόν. Τον Ιούλιο του 2025, εντάχθηκε στην Μπεσίκτας ως δανεικός εώς το τέλος της σεζόν.

### Στην εθνική ομάδα
Στο παρελθόν διεθνής με τις νεανικές ομάδες της Αγγλίας, ο Έιμπραχαμ εκπροσώπησε το έθνος στο επίπεδο κάτω των 18 ετών και κάτω των 19 ετών και συμμετείχε στο Ευρωπαϊκό Πρωτάθλημα Κ-21 του 2017 στην Πολωνία. Έκανε το ντεμπούτο του με την εθνική αντρών τον Νοέμβριο του 2017.

## Παραπομπές

Κατηγορία:Άγγλοι ποδοσφαιριστές
Κατηγορία:Ποδοσφαιριστές Εθνικής Αγγλίας
Κατηγορία:Ποδοσφαιριστές Εθνικής Αγγλίας Κ18
Κατηγορία:Ποδοσφαιριστές Εθνικής Αγγλίας Κ19
Κατηγορία:Ποδοσφαιριστές Εθνικής Αγγλίας Κ21
Κατηγορία:Ποδοσφαιριστές Τσέλσι ΦΚ
Κατηγορία:Ποδοσφαιριστές Μπρίστολ Σίτι
Κατηγορία:Ποδοσφαιριστές Σουόνσι Σίτι
Κατηγορία:Ποδοσφαιριστές Άστον Βίλα
Κατηγορία:Ποδοσφαιριστές Ρόμα
Κατηγορία:Ποδοσφαιριστές ΑΚ Μίλαν
Κατηγορία:Ποδοσφαιριστές Μπεσίκτας
Κατηγορία:Παίκτες νικητές ΟΥΕΦΑ Κόνφερενς Λιγκ
Πρόγραμμα Helios

To **Πρόγραμμα Helios** (Ήλιος) είναι πρόγραμμα υποστήριξης στέγασης και ένταξης αναγνωρισμένων προσφύγων και δικαιούχων διεθνούς προστασίας στην Ελλάδα. Δημιουργήθηκε το 2019 και υλοποιήθηκε από τον Διεθνή Οργανισμό Μετανάστευσης (ΙΟΜ) με απευθείας χρηματοδότηση από την Ευρωπαϊκή Επιτροπή (Directorate General Migration and Home Affairs of the European Commission - DG HOME).

## Δικαιούχοι και παροχές
Δικαιούχοι του προγράμματος είναι οι δικαιούχοι διεθνούς προστασίας οι οποίοι διέμεναν κατά την αναγνώριση τους  στα στεγαστικά σχήματα του συστήματος υποδοχής (πρόγραμμα ESTIA, πρόγραμμα FILOXENIA, Ανοιχτές Δομές Φιλοξενίας, Κ.Υ.Τ, κ.τ.λ.), οι οποίοι ζητείται να αποχωρήσουν από τις ανωτέρω δομές ένα μήνα μετά την επίδοση της θετικής απόφασης αναγνώρισης τους.

Το πρόγραμμα Helios παρέχει ενημέρωση σχετικά με την εύρεση οικίας και καλύπτει τα έξοδα ενοικίου και μετακόμισης αναλόγως, με ποσό που κυμαίνεται αναλόγως το μέγεθος της οικογενείας.

Παρέχονται επίσης μαθήματα ελληνικής γλώσσας, εργασιακής συμβουλευτικής, ανάπτυξη δεξιοτήτων ένταξης και διοργανώνονται εκδηλώσεις και δράσης ευαισθητοποίησης των κοινοτήτων υποδοχής.

## Ωφελούμενοι του προγράμματος
Σύμφωνα με τα στοιχεία που εξέδωσε ο Διεθνής Οργανισμός Μετανάστευσης τον Μάιο του 2021, στο πρόγραμμα έχουν γραφτεί 30775 άτομα. Από αυτούς το μεγαλύτερο ποσοστό αποτελούν Σύριοι (36.5%), ακολουθούν πρόσφυγες από το Αφγανιστάν (32.8%) και από το Ιράκ (12.3%). Το 54% επί του συνόλου είναι άντρες και το 46% γυναίκες.

Σύνολο έχουν υποστηριχθεί οικονομικά 5526 νοικοκυριά τα οποία αποτελούνται από 14032 άτομα ενώ τα σπίτια που έχουν ενοικιασθεί μέσω του προγράμματος είναι 4040 σε όλη την Ελληνική επικράτεια.  

## Παραπομπές


Κατηγορία:Μετανάστευση στην Ελλάδα
Ολεκσάντρ Ζιντσένκο

Ο **Ολεκσάντρ Ζιντσένκο** (15 Δεκεμβρίου 1996) είναι Ουκρανός ποδοσφαιριστής, ο οποίος αγωνίζεται ως μέσος για τον Άγιαξ και την Εθνική Ουκρανίας. Ο Ζιντσένκο είναι ευέλικτος μέσος και μπορεί να λειτουργήσει σε πολλές θέσεις στην αριστερή πλευρά, όπως πλευρικός αμυντικός. Το 2019 αναδείχθηκε σε Ουκρανό παίκτη της χρονιάς. 

Ο Ζιντσένκο ξεκίνησε την καριέρα του από τη ρωσική ΦΚ Ουφά και το 2016 αποκτήθηκε από την Μάντσεστερ Σίτι έναντι 1,5 εκατομμυρίων λιρών. Με την Σίτι κατέκτησε 4 πρωταθλήματα, 4 Λιγκ Καπ και ένα FA Cup. Το 2022 αποκτήθηκε από την Άρσεναλ έναντι 30 εκατομμυρίων λιρών χωρίς τα μπόνους.

Πραγματοποίησε το ντεμπούτο του με την εθνική ομάδα τον Οκτώβριο του 2015. Έγινε ο νεότερος παίκτης που σκόραρε διεθνές γκολ με την εθνική Ουκρανίας, σε ηλικία 19 ετών και 165 ημέρες. Ήταν μέλος της εθνικής Ουκρανίας που συμμετείχε στο Euro 2016, στο Euro 2020 και στο Euro 2024.

## Παραπομπές


## Εξωτερικοί σύνδεσμοι
*

Κατηγορία:Ουκρανοί ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Ουκρανίας Κ16
Κατηγορία:Ποδοσφαιριστές Εθνικής Ουκρανίας Κ17
Κατηγορία:Ποδοσφαιριστές Εθνικής Ουκρανίας Κ18
Κατηγορία:Ποδοσφαιριστές Εθνικής Ουκρανίας Κ19
Κατηγορία:Ποδοσφαιριστές Εθνικής Ουκρανίας Κ21
Κατηγορία:Ποδοσφαιριστές Εθνικής Ουκρανίας
Κατηγορία:Ποδοσφαιριστές Ευρωπαϊκού Πρωταθλήματος 2016
Κατηγορία:Ποδοσφαιριστές Ευρωπαϊκού Πρωταθλήματος 2020
Κατηγορία:Ποδοσφαιριστές Ευρωπαϊκού Πρωταθλήματος 2024
Κατηγορία:Ουκρανοί ποδοσφαιριστές στο εξωτερικό
Κατηγορία:Ποδοσφαιριστές ΦΚ Ουφά
Κατηγορία:Ποδοσφαιριστές Μάντσεστερ Σίτι
Κατηγορία:Ποδοσφαιριστές Άρσεναλ
Κατηγορία:Ποδοσφαιριστές Νότιγχαμ Φόρεστ
Κατηγορία:Ποδοσφαιριστές ΠΣΦ Αϊντχόφεν
Κατηγορία:Ποδοσφαιριστές ΑΦΚ Άγιαξ
Κατηγορία:Ξένοι ποδοσφαιριστές στην Αγγλία
Κατηγορία:Ποδοσφαιριστές Πρέμιερ Λιγκ
Κατηγορία:Ξένοι ποδοσφαιριστές στην Ολλανδία
Κατηγορία:Ποδοσφαιριστές Έρεντιβιζι
Μπόμπι Μπράουν (τραγουδιστής)

Ο **Ρόμπερτ Μπάρισφορντ Μπράουν** (Βοστόνη, 5 Φεβρουαρίου 1969) είναι Αμερικανός τραγουδιστής, τραγουδοποιός, ράπερ και χορευτής. Ο Μπόμπι Μπράουν ξεκίνησε την καριέρα του στο R&B και στο ποπ συγκρότημα New Edition, που ιδρύθηκε το 1981 και αποχώρησε από το συγκρότημα τον Δεκέμβριο του 1985.

## Παραπομπές


Κατηγορία:Αμερικανοί τραγουδιστές
Κατηγορία:Αμερικανοί τραγουδοποιοί
Κατηγορία:Αμερικανοί ράπερ
Κατηγορία:Αμερικανοί χορευτές
Ελισάβετ του Λόιχτενμπεργκ

Η **Ελισάβετ**, γερμ.: Elisabet von Leuchtenberg (Μάρτιος 1537 - 6 Ιουλίου 1579 στο Ντίλενμπουργκ) από τον Οίκο του Λόιχτενμπεργκ ήταν κόρη του λαντγκράβου του Λόιχτενμπεργκ και με τον γάμο της έγινε κόμισσα του Νάσσαου-Ντίλενμπουργκ.

## Βιογραφία
Ήταν η μόνη κόρη του Γεωργίου Γ΄ λαντγκράβου του Λόιχτενμπεργκ και της Βαρβάρας των Χόεντσολερν, κόρης του Φρειδερίκου Α΄ μαργράβου του Βρανδεμβούργου-Άνσμπαχ.

Μετά το τέλος της ο Γερμανός θεολόγος Κρίστοφ Πέτσελ έγραψε έναν επικήδειο γι' αυτήν. 

## Πορτραίτα
Υπάρχουν τουλάχιστον δύο πορτραίτα της Ελισάβετ του Λόιχτενμπεργκ. Το πρώτο είναι ένας πίνακας στη συλλογή του Ρέικσμουζεουμ, ο οποίος έγινε μεταξύ 1850 και 1930,  από έναν άγνωστο ζωγράφο. Το δεύτερο είναι ένα σχέδιο σε κυκλικό σχήμα.

Μία άλλη προσωπογραφία, που επίσης φτιάχτηκε από έναν ανώνυμο ζωγράφο, αρχικά αναγνωρίστηκε ως πορτραίτο του Καρλόττας των Βουρβόνων,  αλλά αργότερα αναγνωρίστηκε από τον LJ van der Klooster ότι πιθανότατα είναι της Ελισάβετ του Λόιχτενμπεργκ. 


Αρχείο:Elisabeth van Leuchtenberg voorheen gedacht portret van Charlotte de Bourbon.jpg|Ενδεχομένως η Ελισάβετ του Λόιχτενμπεργκ. Φορά σκούρο φόρεμα με φουσκωτά μανίκια και δαχτυλίδια στα δάχτυλά της.
Αρχείο:Elisabeth van Leuchtenberg (1537-1579) (cropped).jpg|Φωτογραφία ενός σχεδίου. Συλλογή Βασιλικό Μουσείο των Κάτω Χωρών.


## Οικογένεια
Παντρεύτηκε ως πρώτη σύζυγος τον Ιωάννη ΣΤ΄ κόμη του Νάσσαου-Ντίλενμπουργκ. Ο γάμος έγινε στις 6 Ιουνίου 1559 στο κάστρο Ντίλενμπουργκ και είχαν τέκνα:
* Γουλιέλμος-Λουδοβίκος (1560-1620), κυβερνήτης της Φρισίας (1584-1620).
* Ιωάννης Ζ΄ (1561-1623), κόμης του Νάσσαου-Ζήγκεν.
* Γεώργιος (1562-1623), κόμης του νάσσαου-Μπάιλσταϊν.
* Ελισάβετ (1564-1611), παντρεύτηκε τον Φίλιππο Δ΄ κόμη του Nάσσαου-Βάιλμπουργκ και μετά τον Βόλφγκανγκ-Ερνέστο Α΄ κόμη του Ίζενμπουργκ-Μπύντινγκεν-Μπίρσταϊν.
* Γιουλιάνα (1565-1606).
* Φίλιππος (1566-1595), απεβ. 29 ετών.
* Μαρία (1568-1625), παντρεύτηκε τον Ιωάννη-Λουδοβίκο Α΄ κόμη του Νάσσαου-Βήσμπαντεν-Ίντσταϊν.
* Άννα-Σίβυλλα (1569-1576), απεβ. 7 ετών.
* Ματίλντα (1570-1625), παντρεύτηκε τον Γουλιέλμο Ε΄ κόμη του Mάνσφελντ-Άρνσταϊν.
* Αλβέρτος (1572), απεβ. νήπιο.
* Ερνέστος-Κάζιμιρ Α΄ (1573-1632), κόμης του Νάσσαου-Ντητς, κυβερνήτης της Φρισίας και του Χρόνινγκεν (1620-1632). Η Ολλανδική Βασιλική Οικογένεια κατάγεται από αυτόν.
* Λουδοβίκος-Γκύντερ (1575-1604), απεβ. στη μάχη στο Σλούις.
* θνησιγενής γιος (1579).

Η Ελισάβετ απεβίωσε το 1579. Μετά το τέλος της, ο Ιωάννης ΣΤ΄ έκανε αργότερα δύο γάμους και ακόμη περισσότερα παιδιά.

## Βιβλιογραφικές αναφορές


 
Κατηγορία:Γερμανίδες κόμισσες
Στήλη του Χοίρου της Έδεσσας

μικρογραφία|379x379εσ|'''Στήλη  του Χοίρου της Έδεσσας'''
Η στήλη χοίρου της Έδεσσας της Μακεδονίας είναι μια επιτύμβια στήλη  ρωμαϊκής εποχής που βρέθηκε το 1968 κατά τη διάρκεια αρχαιολογικής ανασκαφής.

## Επιγραφή

Το ανάγλυφο απεικονίζει έναν άνδρα σε ένα τετράτροχο άρμα με τέσσερα άλογα και δύο γουρούνια, ένα κάτω από τον τροχό και ένα κάτω από τις οπλές του αλόγου. Η επιγραφή χρονολογείται στον δεύτερο ή τρίτο αιώνα μ.Χ.

## Περιγραφή της εικόνας
μικρογραφία|385x385εσ|'''Στήλη  του Χοίρου της Έδεσσας -(λεπτομέρειες)'''
Το  ποίημα της επιγραφής  είναι  γραμμένο  στο   δακτυλικό  εξάμετρο εκτός από το τελευταίο στοίχο  που ακολουθεί το  δακτυλικό πεντάμετρο .

χοῖρος ὁ πᾶσι φίλος, τετρά-
πους νέος, ἐνθάδε κεῖ-
μαι | Δαλματίης δά-
πεδον προλιπὼν 
δῶρον προσενε-
χθείς• | καὶ 
Δυρρά-
χιν δὲ ἐπάτησα Ἀπολλωνίαν τε πο-
θήσας | καὶ πᾶσαν γαίην διέβην ποσὶ μοῦ-
νος ἄλιπτος• | νῦν δὲ τροχοῖο βίῃ τὸ φά-
ος προλέλοιπα• | Ἠμαθίην δὲ ποθῶν
κατιδεῖν φαλλοῖο δὲ ἅρμα | ἐνθάδε
νῦν κεῖμαι τῷ θανάτῳ μηκέτ’ ὀφει-
λόμενος

## Ερμηνείες
Το κείμενο της  αρχαίας επιγραφής προκάλεσε μεγάλη εντύπωση στους ειδικούς - Υπάρχουν διάφορες θεωρίες σχετικά με την ιστορία της στήλης του χοίρου . Κάποιοι αρχαιολόγοι μάλιστα νόμιζαν ότι  η λέξη "Χοιρος" αντικαθιστούσε το όνομα κάποιου δούλου ωστόσο ο  G. Daux διαφωνούσε με αύτη την άποψη (σελ. 155-156-Persée)  διότι υπάρχουν κι άλλες επιτύμβιες στήλες για ζώα κατά τη διάρκεια της ελληνορωμαϊκής εποχής που κατέγραψε ο G.Herrlinger 

Παράδειγμα από επιτύμβια στήλη στα λατινικά για κάποιο σκυλί που αναφέρει ο G.Herrlinger:

**Raedarum custos,numquam latravit inepte.<br> 
**Nunc silet et cineres vindicat umbra suos.:
*Για να φυλάξει την αμαξά μου δεν γαύγιζε ποτέ χωρίς λόγο<br>
*Τώρα όμως σιωπά και οι στάχτες του κατοικούν με τις σκιές

## Παραπομπές


## Βιβλιογραφία
* G. Daux, "Epitaphe métrique d'un jeune porc, victime d'un accident," Bulletin de correspondance hellénique 94 (1970), 609-618.
* Supplementum epigraphicum graecum, Volume 26 edited by H W Pleket Page 182 (1976)
* Athens annals of archaeology, Volumes 3-4 Page 84 (1970)
* Opuscula romana, Volume 28 By Svenska institutet i Rom Page 47 2003

## Εξωτερικοί σύνδεσμοι
* Laments for Animals - Cambridge University Press

Κατηγορία:Αρχαία Μακεδονία
Κατηγορία:Έδεσσα
Κατηγορία:Επιγραφές
Ορφανοτροφείο Μέγας Αλέξανδρος Θεσσαλονίκης

Το **ορφανοτροφείο ''Μέγας Αλέξανδρος**'' ήταν κτίριο στην Τούμπα Θεσσαλονίκης. Το κτίριο κτίστηκε το 1934 και συνέχισε να λειτουργεί ως ορφανοτροφείο μέχρι το 2000, όταν και εγκαταλείφθηκε. Το κτίριο καταλήφθηκε το 2005 και άρχισε να στεγάζει οικιστικό κοινό, μέχρι το 2011. Το 2015 το ανακαταλαμβάνεται για να στεγάσει πρόσφυγες και μετανάστες μέχρι που κατεδαφίστηκε το 2016.

## Ιστορία
Κατασκευάζεται το 1934 με σκοπό να στεγάσει τα ορφανά κορίτσια που κατέφθαναν στην πόλη της Θεσσαλονίκης, εγκαταλείποντας τις εστίες τους εξαιτίας της Μικρασιατικής Καταστροφής. Λειτουργεί ως το 2000 όπου και πλέον εγκαταλείπεται η χρήση του λόγω του μικρού αριθμού των τροφίμων. Από το 2000 ως το 2005 παραμένει εγκαταλελειμμένο υπό την ιδιοκτησία του ελληνικού κράτους και συγκεκριμένα του Υπουργείου Υγείας. Το 2005, μια ομάδα που ανήκε στον αναρχικό/αντιεξουσιαστικό χώρο καταλαμβάνει το κτήριο με σκοπό να "[...]στεγάσουμε την καθημερινότητα μας με πιο ανταγωνιστικούς προς το υπάρχον όρους". Η κατάληψη διαρκεί ως το 2011 όταν και ο τότε Δήμαρχος Θεσσαλονίκης Γιάννης Μπουτάρης αιτήθηκε στο Υπουργείο Υγείας τη δωρεά του κτηρίου στην Εκκλησία της Ελλάδας. 

Το Δεκέμβριο του 2015, με την προσφυγική κρίση να  βρίσκεται σε ανεξέλεγκτη φάση, το κτήριο επανακαταλαμβάνεται από αριστερούς και αναρχικούς ακτιβιστές με σκοπό να αποτελέσει στέγη για τους πρόσφυγες που καταφθάνουν μαζικά στα βόρεια σύνορα της Ελλάδας με σκοπό να προωθηθούν σε χώρες της κεντρικής και βόρειας Ευρώπης. Στόχο είχε όχι μόνο να στεγάσει αλλά και να αποτελεί χώρο εκπαίδευσης, σίτισης, υγειονομικής φροντίδας και νομικής υποστήριξης των προσφύγων. Οι συμμετέχοντες στη νέα κατάληψη του ορφανοτροφείου, κατάφεραν μέσα σε ελάχιστο χρόνο να επιδοθούν τόσο στις τεχνικές εργασίες που απαιτούνταν για την ασφαλή υποδοχή των προσφύγων όσο και στην κοινή διατύπωση ενός συστήματος κανόνων που ρύθμιζαν τη συμβίωση, τη διάδραση και την αλληλεπίδραση των ενοίκων και των αλληλέγγυων. Μέσα στο πλαίσιο της συλλογικής προσπάθειας διαχείρισης ενός κοινού, οι κανόνες που ορίστηκαν αφορούσαν την ισότιμη συμμετοχή στις εργασίες συντήρησης του χώρου, στις εργασίες καθαριότητας, παρασκευής τροφής, περιφρούρησης, χωρίς διακρίσεις. Στη βάση της μη ανοχής διακρίσεων με βάση το φύλο, τη φυλή, τη θρησκεία ή το χρώμα οι συμμετέχοντες της διαχείρισης του κοινού έθεταν καθημερινά τις βάσεις όχι μόνο για την ανακούφιση των προσφύγων αλλά και για την αναπαραγωγή ενός μοντέλου που περιλαμβάνει άτομα στη βάση μιας συγκεκριμένης συμφωνίας που δεν βασίζεται στην οικονομική συναλλαγή (ενοίκιο) αλλά στην αποδοχή της διαφορετικότητας, στην ανάπτυξη της συνεργασίας, και στο σεβασμό του άλλου. Το ορφανοτροφείο αναδείχθηκε επίσης σε χώρο μετακένωσης γνώσης, πρακτικών και νέων οπτικών, ανατροφοδοτώντας το κίνημα που το δημιούργησε.

Το κτήριο κατεδαφίζεται τελικά το 2016 κατόπιν ενεργειών της Ιεράς Μητρόπολης Θεσσαλονίκης. Το 2019 προτάθηκε η δημιουργία πάρκου ΑμΕΑ.

## Πηγές - Παραπομπές


Κατηγορία:Κτίρια και κατασκευές στη Θεσσαλονίκη
Κατηγορία:Αστικά κοινά
Παγκόσμια Ομάδα του 20ού αιώνα

Η **Παγκόσμια Ομάδα του 20ού αιώνα**, αναφερόμενη στον ελληνικό τύπο και ως **Ενδεκάδα του 20ού Αιώνα**, επιλέχθηκε το 1998 και περιλαμβάνει τους καλύτερους ποδοσφαιριστές του 20ού αιώνα. Η πρωτοβουλία ανήκε στη FIFA και η ομάδα περιλαμβάνει ένα τερματοφύλακα, τέσσερις αμυντικούς, τρεις μέσους και τρεις επιθετικούς.

Η ομάδα ανακοινώθηκε στις 10 Ιουνίου 1998 με την τελετή έναρξης του Παγκόσμιου Κυπέλλου του 1998 στη Γαλλία. Η ομάδα επιλέχθηκε από μία πολυεθνή επιτροπή 250  δημοσιογράφων, που πρώτα εξέλεξαν τις καλύτερες ομάδες για την Ευρώπη και τη Νότια Αμερική και στη συνέχεια επέλεξαν την παγκόσμια ομάδα. Μικρότερες επιτροπές εξέλεξαν τις ομάδες για τις υπόλοιπες ηπείρους (Βόρεια και Κεντρική Αμερική, Αφρική, Ασία και Ωκεανία).

## Η Παγκόσμια Ομάδα

### Τερματοφύλακας

*  Λεβ Γιάσιν (ΕΣΣΔ)

### Αμυντικοί

*  Κάρλος Αλμπέρτο Τόρες (Βραζιλία)
*  Νίλτον Σάντος (Βραζιλία)
*  Μπόμπι Μουρ (Αγγλία)
*  Φραντς Μπεκενμπάουερ (Γερμανία)

### Μέσοι

*  Μισέλ Πλατινί (Γαλλία)
*  Γιόχαν Κρόιφ (Ολλανδία)
*  Αλφρέδο Ντι Στέφανο (Αργεντινή)

### Επιθετικοί

*  Ντιέγκο Μαραντόνα (Αργεντινή)
*  Πελέ (Βραζιλία)
*  Γκαρίντσα (Βραζιλία)

## Εικόνες

Αρχείο:Lev Jascin en 1966.jpg|Γιάσιν


Αρχείο:Carlos alberto cosmos.jpg|Αλμπέρτο Τόρες
Αρχείο:Djalma Santos, Gilmar Dos Santos Neves y Nilton Santos (Brasil) - El Gráfico 2062 (cropped) - 3.jpg|Σάντος
Αρχείο:Bobby Moore 1969.jpg|Μουρ
Αρχείο:Bundesarchiv Bild 183-N0622-0035, Fußball-Weltmeisterschaft, Spiel DDR-BRD kaiser.jpg|Μπεκενμπάουερ


Αρχείο:Platini ElGráfico.jpg|Πλατινί
Αρχείο:Johan Cruyff 1974c.jpg|Κρόιφ
Αρχείο:Di stefano argentina.jpg|Ντι Στέφανο


Αρχείο:Maradona 1986 vs italy.jpg|Μαραντόνα
Αρχείο:Pelé 1963-05.jpg |Πελέ
Αρχείο:Garrincha (1960).tif|Γκαρίντσα 


## Παραπομπές


Κατηγορία:Διεθνή ποδοσφαιρικά βραβεία
Κατηγορία:Κατάλογοι ποδοσφαιριστών
Ιωαννέτα του Ζάυν-Βίτγκενσταϊν (1561-1622)

μικρογραφία|Το Μπέρλενμπουργκ τον 17ο αι.
μικρογραφία|Το Ντίλενμπουργκ το 1575, όπου φαίνεται το παλαιό κάστρο στην κορυφή του λόφου και η εκκλησία του Αγ. Γιοχάνις κάτω από αυτό.

Η **Ιωαννέτα**, γερμ.:: Johanetta von Sayn-Wittgenstein (15 Φεβρουαρίου 1561 - 13 Απριλίου 1622) από τον Οίκο του Ζάυν ήταν κόρη του κόμη του Ζάυν-Βίτγκενσταϊν και με τον γάμο της έγινε κόμισσα του Νάσσαου-Ντίλενμπουργκ. 

## Βιογραφία
Γεννήθηκε το 1561 ως το πρώτο παιδί του Λουδοβίκου Α΄ κόμη του Ζάυν-Βίτγκενσταϊν (1532-1605) και της πρώτης συζύγου του Άννας του Ζολμς-Μπράουνφελς (1538–1565). Η Άννα ήταν συγγενής τής μεταγενέστερης Αμαλίας του Ζολμς-Μπράουνφελς (1602-1675). Η Ιωαννέτα πιθανότατα πήρε το όνομά της από τη γιαγιά της Ιωαννέτα του Ίζενμπουργκ-Νόιμαγκεν (1500-1563), κόρης του Ζάλεντιν Ζ΄ κυρίου του Ίζενπουργκ και Nόιμαγκεν (1462-1533).

Ο πατέρας της μεγάλωσε στο κάστρο Βίτγκενσταϊν, κοντά στο Μπαντ Λάασπε. Μετά τον γάμο του, αυτός και η οικογένειά του εγκαταστάθηκαν σε ένα κάστρο στην περιοχή κοντά στην πόλη Μπέρλεμπουργκ. Η μητέρα της γέννησε δύο ακόμη παιδιά, τη Γιουλιάνα το 1562 και τον Γεώργιο Β΄ το 1565, πριν αποβιώσει το 1565.

Ο πατέρας της Λουδοβίκος Α΄ νυμφεύτηκε ξανά, με την Eλισάετ του Ζολμς-Λάουμπαχ (1549-1599), κόρη του Φειδερίκου-Μάγκνου Α΄ κόμη του Ζολμς-Λάουμπαχ. Γέννησε άλλα 19 παιδιά, μερικά από τα οποία απεβίωσαν μικρά.  Μεγάλωσαν στο προγονικό κάστρο Βίτγκενσταϊν, στην κορυφή ενός λόφου, με θέα το Μπαντ Λάασπε, ένα πρώην κυνηγετικό καταφύγιο κοντά στο Μπέρλενμπουργκ.

## Οικογένεια
Το 1586 στις 14 Ιουνίου, στο κάστρο Ντίλενμπουργκ και σε ηλικία 25 ετών, η Ιωαννέτα παντρεύτηκε τον Ιωάννη ΣΤ΄ κόμη του Νάσαου-Ντίλενμπουργκ, ο οποίος ήταν 50 ετών τότε. Είχαν τέκνα:
* Γεώργιος-Λουδοβίκος (12 Απριλίου 1588 - 16 Απριλίου 1588).
* Ιωάννης-Λουδοβίκος (6 Αυγούστου 1590 - 10 Μαρτίου 1653), πρίγκιπας του Νάσσαου-Χάνταμαρ.
* Ιωαννέτα-Ελισάβετ (13 Φεβρουαρίου 1593 - 13 Σεπτεμβρίου 1654), παντρεύτηκε τον Κόνραντ-Γκούμπρεχτ κόμη του Μπέντχαϊμ-Λίμπουργκ.
* Άννα (24 Νοεμβρίου 1594 - 11 Φεβρουαρίου 1660), παντρεύτηκε στις 19 Ιουνίου 1619 τον Φίλιππο-Ερνέστο κόμη του Ίζενμπουργκ-Μπίρσταϊν.
* Μαγδαληνή (13 Νοεμβρίου 1595 - 31 Ιουλίου 1633), παντρεύτηκε τον Γεώργιο-Αλβέρτο κόμη του Έρμπαχ.
* Άννα-Αμαλία (19 Ιουλίου 1599 - 4 Μαΐου 1667), παντρεύτηκε τον Γουλιέλμο-Όθωνα κόμη του Ίζενμπουργκ-Μπίρσταϊν.
* Γιουλιάνα (9 Ιουνίου 1602 - 26 Αυγούστου 1602), απεβ. νήπιο.

## Βιβλιογραφικές αναφορές


 
Κατηγορία:Οίκος του Νάσσαου
Κατηγορία:Γερμανίδες κόμισσες
Πέτρο Πόγα

Ο **Πέτρο Πόγα (αλβ. Petro Poga)** (Ερίντ, 1860 - Σεπτέμβριος 1944) ήταν μια από τις μορφές  της Αλβανικής Εθνικής Αναγέννησης και αργότερα υπουργός του αλβανικού κράτους.

Γεννήθηκε στην Ερίντ του Αργυροκάστρου, όπου παρακολούθησε τα πρώτα του μαθήματα. Παρακολούθησε το γυμνάσιο και αποφοίτησε στην Κωνσταντινούπολη στη νομική σχολή "Μεστεμπί Σουλτάν" το 1883. Μιλούσε μερικές ξένες γλώσσες όπως Γαλλικά, Γερμανικά, Ελληνικά και Τουρκικά. Στην Κωνσταντινούπολη συνεργάστηκε με τους αδελφούς Ναΐμ Φράσερι, Σαμί Φράσερι, Αμπντύλ Φράσερι, καθώς και με τους Ιωάννη Βρεττό, Κότο Χότζι, Σαχόν Κολόνια, Χασάν ταχσίνι και Ισμαήλ Κεμάλι. Το 1884 ίδρυσε και εξέδωσε την εφημερίδα «Ντρίτα» της Κωνσταντινούπολης και το περιοδικό «Προμηθεύς» στα ελληνικά. Το 1883-1885 συνέχισε το δεύτερο έτος της Νομικής Σχολής και κατά την περίοδο 1885-1886 εργάστηκε ως δικηγόρος στην αυτοκρατορική πρωτεύουσα και δίδαξε ιστορία στο Λύκειο Σταυροδρόμου στο Πέρα.  Κατά τα έτη 1886-1912, ο Πόγα εργάστηκε ως δικηγόρος και νομικός σύμβουλος του Νομού Αργυροκάστρου. Ο σημαντικότερος ρόλος του εμφανίστηκε στην ίδρυση του Πατριωτικού Συλλόγου "Ντρίτα" του Αργυροκάστρου, το οποίο αργότερα ηγούνταν οι πατριώτες Χασάν Τζίκου, Ιντρίζ Γκούρι, Χυσέν Χότζα και Ελμάζ Μποτσε. Το 1912 ήταν εκπρόσωπος του Αργυροκάστρου στη Συνέλευση της Αυλώνας. Εκεί υπέγραψε τη Διακήρυξη της Ανεξαρτησίας της Αλβανίας στις 28 Νοεμβρίου 1912. Στη συνεδρίαση της Εθνικής Συνέλευσης της Αυλώνας, ο Πόγα διορίστηκε Υπουργός Δικαιοσύνης ως μέρος της Πρώτης Αλβανικής Κυβέρνησης.

Μετά τη δραστηριότητα στην Αυλώνα, μετέβη στο Δυρράχιο όπου του δόθηκε η θέση Υπουργού Δικαιοσύνης στην κυβέρνηση  Përmeti υπό τον πρίγκιπα Βιδ. Διορίστηκε αντιπρόεδρος του Δικαστηρίου και ο πρόεδρος της Νομικής Επιτροπής, που συγκροτήθηκε από τον Βιδ. Μαζί με τους εξέχοντες δικηγόρους Χριστάκη Τουτουλάνι και Φεΐμ Μεζγκοράνι, συνέταξε το Καταστατικό που διαχώρισε το Αλβανικό Δικαστήριο από τη δικαιοδοσία της Οθωμανικής Αυτοκρατορίας.

Το 1916-1918 εργάστηκε ως δικηγόρος στα Τίρανα. Στις 25 Δεκεμβρίου 1918, ήταν ο εκπρόσωπος του Αργυροκάστρου στο Συνέδριο του Δυρραχίου, όπου εξελέγη αντιπρόεδρος και μέλος του υπουργικού συμβουλίου του πρωθυπουργού Përmeti.

Το 1920-23 επέστρεψε στη δικηγορία στο Αργυρόκαστρο. Διετέλεσε βουλετής από το 1923 έως το 1939. Αξιοποίησε τις ικανότητές ως πραγματογνωμονα κατά τη σύνταξη της Αλβανικής Νομοθεσίας και την εκπόνηση του Συντάγματος του Βασιλείου το 1928. Μετά το 1939 αποσύρθηκε από τον πολιτικό βίο και έμεινε στο χωριό του, όπου πέθανε τον Σεπτέμβριο του 1944. 

## αναφορά

Κατηγορία:Υπουργοί Δικαιοσύνης της Αλβανίας
Κατηγορία:Αλβανοί Νομοθέτες
Κατηγορία:Αλβανοί πολιτικοί
Κατηγορία:Απόφοιτοι του Τμήματος Νομικής του Πανεπιστημίου της Κωνσταντινούπολης
Νεκρό φορτίο

μικρογραφία|Νεκρό φορτίο (DWT) στο σκαρί ενός πλοίου
Το **νεκρό φορτίο** (Deadweight tonnage, deadweight, DWT, D.W.T., d.w.t., ή dwt) είναι μια μονάδα μέτρησης που ορίζει το βάρος του φορτίου που επιτρέπεται να κουβαλήσει ένα πλοίο. Είναι το άθροισμα των βαρών του φορτίου, των καυσίμων, του πόσιμου νερού, του έρματος, των προμηθειών, των επιβατών και του πληρώματος.

Το DWT χρησιμοποιείται συχνά για τον καθορισμό του μέγιστου επιτρεπόμενου νεκρού βάρους ενός πλοίου (δηλαδή όταν είναι πλήρως φορτωμένο έτσι ώστε η γραμμή του Πλίμζολ να βρίσκεται στη στάθμη νερού), αν και μπορεί επίσης να υποδηλώνει το πραγματικό DWT ενός πλοίου που δεν έχει φορτωθεί πλήρως.

## Ορισμός

Το νεκρό φορτίο είναι ένα μέτρο της μεταφορικής ικανότητας του σκάφους, συμπεριλαμβανομένου του κενού βάρους του πλοίου. Διαφέρει από τη μετατόπιση (βάρος του εκτοπισμένου νερού), η οποία περιλαμβάνει το βάρος του πλοίου ή τα ογκομετρικά μέτρα της ολικής χωρητικότητας ή της καθαρής χωρητικότητας.

Το νεκρό φορτίο εκφραζόταν ιστορικά σε μεγάλους τόνους, αλλά τώρα συνήθως δίνεται διεθνώς σε τόνους (μετρικοί τόνοι). Σε σύγχρονες διεθνείς ναυτιλιακές συμβάσεις όπως η Διεθνής Σύμβαση για την Ασφάλεια της Ζωής στη Θάλασσα και η Διεθνής Σύμβαση για την Πρόληψη της Ρύπανσης από Πλοία, το νεκρό φορτίο ορίζεται ρητά ως η διαφορά σε τόνους μεταξύ της μετατόπισης ενός πλοίου σε νερό συγκεκριμένης βαρύτητας 1,025 (που αντιστοιχεί στη μέση πυκνότητα του θαλάσσιου νερού) στο βύθισμα που αντιστοιχεί στον καθορισμένο ύψος εξάλων θέρους και την ελαφριά μετατόπιση του πλοίου.

## Σημειώσεις

## Παραπομπές

Κατηγορία:Ναυτική ορολογία
Κατηγορία:Ναυπηγική
Ηβηφρενική σχιζοφρένεια

H **ηβηφρενική σχιζοφρένεια** (ηβηφρένεια) είναι μια σοβαρή αν και όχι τόσο συχνή μορφή σχιζοφρένειας. Το όνομα έχει δοθεί εν μέρει από τη λέξη ήβη που παραπέμπει στην περίοδο της εφηβείας, οπότε και εκδηλώνεται ο τύπος της ηβηφρένειας (ηλικία εκδήλωσης 15-25 ετών περίπου).

## Συμπτώματα
Βασικά συμπτώματα των ασθενών αποτελούν η αποδιοργάνωση της ομιλίας, της σκέψης και της συμπεριφοράς. Ο λόγος εκτροχιάζεται και εμφανίζει σημαντικό βαθμό ασυναρτησίας, λεκτικούς ιδιοτροπισμούς, αυτοματισμούς και στερεοτυπίες. Το συναίσθημα είναι συχνά απρόσφορο και δυσαρμονικό σε σχέση με το ερέθισμα. Η συμπεριφορά είναι παιδικόμορφη, απρόβλεπτη και ιδιόμορφη. Στην πορεία το συναίσθημα γίνεται ρηχό, επίπεδο και η βούληση του ασθενή μειώνεται (αβουλία). Οι ψευδαισθήσεις και οι παραληρητικές ιδέες μπορεί να υπάρχουν, αλλά συνήθως δεν προεξάρχουν στην κλινική εικόνα.

## Θεραπεία
Η ηβηφρενική σχιζοφρένεια έχει φτωχή πρόγνωση και είναι σε μεγάλο ποσοστό ανθεκτική στη θεραπεία διαταραχή. Αντιψυχωτικά (η κλοζαπίνη φαίνεται να έχει καλή ένδειξη) και ηλεκτροσπασμοθεραπεία αποτελούν βασικές θεραπευτικές επιλογές.

## Τύποι σχιζοφρένειας & DSM-5
Οι υπότυποι της σχιζοφρένειας δεν αναγνωρίζονται πλέον ως ξεχωριστές καταστάσεις στο DSM-5 που δημοσιεύθηκε το 2013. Η διαταραχή δεν περιλαμβάνεται πλέον ούτε στην 11η αναθεώρηση της Διεθνούς Στατιστικής Ταξινόμησης Νοσημάτων και Σχετικών Προβλημάτων Υγείας ή ICD-11. Η Αμερικανική Ψυχιατρική Εταιρεία επέλεξε με την πέμπτη έκδοση του Διαγνωστικού και Στατιστικού Εγχειρίδιου Ψυχικών Διαταραχών να μη χρησιμοποιεί τους υπότυπους της σχιζοφρένειας, γιατί είχαν περιορισμένη διαγνωστική σταθερότητα, χαμηλή αξιοπιστία και εγκυρότητα. Η APA δικαιολόγησε επίσης την αφαίρεση των υποτύπων της σχιζοφρένειας από το DSM-5 επειδή δεν φαίνεται να βοηθούν στην παροχή καλύτερα στοχευμένης θεραπείας ή στην πρόβλεψη της ανταπόκρισης στη θεραπεία .

## Παραπομπές


Κατηγορία:Σχιζοφρένεια
Ερριέττα του Ουλτρεμόν

Η **Ερριέττα** (γαλλ.: *Henriëtte d'Oultremont de Wégimont*, 28 Φεβρουαρίου 1792, Μάαστριχτ - 26 Οκτωβρίου 1864 στο Κάστρο Ράχε, Άαχεν) ήταν η δεύτερη, μοργατική σύζυγος του Γουλιέλμου Α΄ των Κάτω Χωρών. Καθώς ήταν μοργανατική σύζυγος, δεν τιτλοφορήθηκε ποτέ βασίλισσα.

## Βιογραφία
Η *Ερριέττα Αδριανή Μαρία Λουδοβίκα Φλόρα* ήταν ένα από τα πέντε παιδιά του κόμη Φερδινάνδου του Ουλτρεμόν ντε Βεζιμόν από τη Λιέγη και της Γιοχάννα Σουζάννα Χάρτσινκ, κόρης του ναυάρχου Άντριες Χάρτσινκ (1720 - 1788) και της Γιοχάννα Κορνέλια ντε Μπας (1721 - 1787). Ήταν συγγενής με τον κόμη Κάρολο Ιωάννη του Ουλτρεμόν (1848 - 1917).

Γύρω στο 1840 ο Γουλιέλμος Α΄ βρέθηκε σε διαφωνία με μεγάλο μέρος του ολλανδικού πληθυσμού, λόγω της άρνησής του να εφαρμόσει απαιτημένες μεταρρυθμίσεις. Αυτή η διαφωνία ενισχύθηκε, όταν ο Βασιλιάς, επικεφαλής του αυστηρά προτεσταντικού Οίκου της Οράγγης-Νάσσαου, ανακοίνωσε την πρόθεσή του να νυμφευτεί την καθολική Ερριέττα, η οποία ήταν κυρία επί των τιμών της πρώτης συζύγου του, της αείμνηστης βασίλισσα Βιλελμίνης (1774-1837).

Η αντίσταση ήταν τόσο μεγάλη -η Ερριέττα ήταν Καθολική και κάτοικος του Βελγίου, το οποίο είχε αποχωρήσει από τις Κάτω Χώρες- που ο Γουλιέλμος αποφάσισε να παραιτηθεί υπέρ του γιου του Γουλιέλμου Β΄ στις 7 Οκτωβρίου 1840. Μετά την παραίτηση, έδωσε στον εαυτό του τον τίτλο *βασιλιάς Γουλιέλμος Φρειδερίκος, Κόμης του Νάσσαου*. Νυμφεύτηκε την Ερριέττα στις 17 Φεβρουαρίου 1841. Αυτός ήταν 71 ετών τότε, και αυτή ήταν 47 ετών· το ζευγάρι δεν απέκτησε παιδιά. Η Ερριέττα είχε λάβει τον ολλανδικό τίτλο *κόμισσα του Νάσσαου* στις 7 Φεβρουαρίου 1841, με τον οποίο ήταν γνωστή κατά τη διάρκεια της μεταγενέστερης απόσυρσης του ζεύγους στο Βερολίνο.

Ο Γουλιέλμος απεβίωσε δύο έτη αργότερα, το 1843. Λόγω της αφοσιωμένης φροντίδας της για τον ηλικιωμένο σύζυγό της, η ολλανδική βασιλική οικογένεια τής έδωσε ένα επίδομα και ένα κάστρο κοντά στο Άαχεν, όπου αυτή απεβίωσε το 1864.

Η Ερριέττα δεν τάφηκε κάτω από τη Νέα Εκκλησία στο Ντελφτ με τους Ολλανδούς βασιλείς και τις βασίλισσές τους. Αντ' αυτού τάφηκε στην οικογενειακή υπόγεια κρύπτη, στο παρεκκλήσιο του πάρκου γύρω από το κάστρο Βεζιμόν στο Σουμάν, κοντά στη Λιέγη του Βελγίου.

Στις Κάτω Χώρες είχε το παρωνύμιο *Jetje dondermond* ("Eρριέττα η βροντόστομη").

## Αναφορές και σημειώσεις


## Εξωτερικοί σύνδεσμοι
* Absolute Facts

Κατηγορία:Κυρίες Επί Των Τιμών
Κατηγορία:Μοργανατικοί γάμοι
Αδελαΐδα του Κάτσενελνμπογκεν

Η **Αδελαΐδα**, γερμ.: Adelheid von Katzenelnbogen (απεβ. Μάιντς, 22 Φεβρουαρίου 1288)   από τον Οίκο του Κάτσενελμπογκεν ήταν κόρη του κόμη του Κάτσενελνμπογκεν και με τον γάμο της έγινε κόμισσα του Νάσσαου. Είναι η πρόγονος των μεγάλων δουκών του Λουξεμβούργου.

## Βιογραφία
μικρογραφία|Το πρώην μοναστήρι της Αγ. Κλάρας στο Μάιντς.

Ήταν κόρη του Ντήτερ Δ΄ κόμη IV του Κάτσενελνμπογκεν και της Χίλντεγκουντε.     Παντρεύτηκε πριν από το 1250 με τον Βάλραμ Β΄ κόμη του Nάσσαου (π.1220 - 24 Ιανουαρίου 1276). Στις 16 Δεκεμβρίου 1255 ο σύζυγός της διαίρεσε την κομητεία του Νάσσαου με τον μικρότερο αδελφό του Όθωνα Α΄, οπότε ο Βάλραμ Β΄ απέκτησε την περιοχή νότια του ποταμού Λαν, που περιείχε το Βήσμπαντεν, το Ίντσταϊν, το Βάιλμπουργκ και το Μπλάιντενστατ. 

Από αυτήν την ένωση προήλθαν τα ακόλουθα παιδιά:   
* Ντήτερ (π.1250 - Τρηρ, 23 Νοεμβρίου 1307), αρχιεπίσκοπος του Τρηρ 1300-1307.
* Αδόλφος (π.1255 - Γκέλχαϊμ, 2 Ιουλίου 1298), κόμης του Nάσσαου, έγινε βασιλιάς της Γερμανίας (β. 1292-1298).
* Ριχάρδις (απεβ. 28 Ιουλίου 1311), ήταν μοναχή στο μοναστήρι της Αγ. Κλάρας στο Μάιντς και αργότερα στο αβαείο Kλάρενταλ κοντά στο Βήσμπαντεν.
* Mατίλντα (απεβ. νέα).
* Ιμάγκινα (απεβ. πριν από το 1276), μπορεί να παντρεύτηκε τον Φρειδερίκο του Λίχτενμπεργκ.

Ο Βάλραμ απεβίωσε -λέγεται από ψυχική διαταραχή- στις 24 Ιανουαρίου 1276. Ως χήρα, η Aδελαΐδα έγινε μοναχή της Αγ. Κλάρας και διεμενε στο Βήσμπαντεν (το καλοκαίρι) και στο Μάιντς (τον χειμώνα).  Πιστεύεται ότι η Aδελαΐδα και η κόρη της Ριχάρδις έζησαν μία πολύ ευσεβή ζωή.

Ο κατάλογος τεθνεώτων του μοναστηριού της Αγ. Κλάρας στο Μάιντς καταγράφει το τέλος τής *«Alheidis… comitissa de Nassowe»* στο *«Non Kal Mar»* το 1288 και την ταφή της *«στο habitu soror»* .   Έτσι απεβίωσε στις 22 Φεβρουαρίου 1288 και τάφηκε στο μοναστήρι της Αγ. Κλάρας στο Μάιντς.    

## Πηγές

* Cawley, Charles. Έσση σε: Μεσαιωνικά εδάφη. Μια προοπτική μεσαιωνικών ευγενών και βασιλικών οικογενειών της Ευρώπης .
* Cawley, Charles. Nassau in: Μεσαιωνικά εδάφη. Μια προοπτική μεσαιωνικών ευγενών και βασιλικών οικογενειών της Ευρώπης .
* *Αυτό το άρθρο μεταφράστηκε από το αντίστοιχο [[:nl:Adelheid van Katzenelnbogen|ολλανδικό Wikipedia]] άρθρο, από το 2019-10-30.*
* 
* 
* 
* 

## Bιβλιογραφικές αναφορές


 
Κατηγορία:Κόμισσες του Νάσσαου